stanford-oval/wikipedia huggingface dataset:
Janne Seva
Ura > Seuraura

Nurmijärvellä syntynyt Seva oli Tampereen Ilveksen kasvatti. Hän voitti joukkueessa A-nuorten Suomenmestaruuden vuonna 1991 ja SM-hopeaa vuonna 1992. Seva teki liigadebyyttinsä kaudella 1989–1990, jolloin hän sai tililleen yhden SM-liigaottelun. Kaudella 1990–1991 Seva ei saanut tililleen yhtään SM-liigaottelua. Hän pelasi ison osan kaudestaan lainalla I-divisioonajoukkue KooKoossa, jossa Seva teki kymmenessä ottelussa yhden maalin. Kevätkautensa hän pelasi lähinnä Ilveksen hopeaa voittaneissa A-nuorissa.
Kausi 1991–1992 oli Sevalle tulokaskausi SM-liigassa ja se toi hänelle 40 runkosarjaottelussa tehot 2+4=6. Neljännestä varsinaisesta liigakaudestaan 1994–1995 Seva pelasi lähes puolet lainalla sarjatasoa alempana KOO-VEEssa ja hän kuului joukkueen tehokkaimpiin pelaajiin tehtyään 22 runkosarjaottelussa tehot 9+15=24, kunnes Seva siirtyi siirtotakarajalla loppukaudeksi Ilveksen vahvuuteen. Kaudella 1995–1996 hän pelasi 13 ottelua KOO-VEEssä ja 11 ottelua Ilveksessä, kunnes Seva siirtyi kesken kauden Ison-Britannian toiseksi korkeimalle sarjatasolle, BNL-joukkue Durham Waspsiin.
Kaudeksi 1996–1997 Seva siirtyi Itävallan pääsarjajoukkue Wiener EV:n riveihin. Hän oli joukkueen kolmanneksi paras pistemies tehopistein 17+23=40. Seva edusti Wieneriä kauden aikana myös EHL:ssä. Kaudeksi 1997–1998 hän palasi SM-liigaan ja siirtyi Rauman Lukon riveihin. Seva pelasi Lukossa uransa parhaat vuodet; ensimmäisellä kaudellaan hän oli joukkueen toiseksi paras pistemies Aigars Ciprussin jälkeen tehoilla 11+18=29. Seuraavalla kaudella 1998–1999 Seva teki SM-liigan yhden kauden piste-ennätyksensä tehoilla 15+18=33. Hän oli Lukon kolmanneksi paras maalintekijä. Kaudella 1999–2000 Seva oli tehoilla 15+16=31 joukkueen kolmanneksi paras maalintekijä ja jakoi Lukon sisäisen pistepörssin kolmannen sijan Timo Peltomaan kanssa. Hänen viimeistä Lukko-kauttaan 2000–2001 varjosti alkukauden eripura päävalmentaja Vasili Tihonovin kanssa sekä nivusvamma, jonka takia Sevan runkosarja jäi vain 18 ottelun mittaiseksi.
Seva siirtyi kaudeksi 2001–2002 Espoo Bluesiin. Hänestä kaavailtiin joukkueeseen kakkossentteriä ja Toni Koivusen korvaajaa. Seva esiintyi harjoituskaudella edukseen, mutta hän osoittautui lopulta pettymykseksi ja putosi Bluesin nelosketjuun. Seva kärsi kauden aikana myös pienistä loukkaantumisista. Alkukaudella 2002–2003 hän pelasi joukkueessa pienessä roolissa vain neljä ottelua ja kärsi myös loukkaantumisista, kunnes Seva siirtyi marraskuussa 2002 loppukauden kattaneella sopimuksella Porin Ässiin. Tammikuussa 2003 hänen kautensa todettiin kuitenkin päättyneeksi keuhkoveritulpan myötä. Myös Sevan ammattilaisura päättyi tähän.
Seva palasi kaukaloihin vielä kaudella 2004–2005. Hän siirtyi tammikuussa 2005 edustamaan Lempäälän Kisaa II-divisioonaan. Kausi päättyi joukkueen sarjanousuun Suomi-sarjaan, mutta Seva ei kuitenkaan jatkanut pelaajauraansa.
Ura > Maajoukkueura

Seva pelasi Lukko-kausinaan myös Suomen A-maajoukkueessa. Hän oli mukana mm. joukkueen MM-leiriryhmässä vuoden 2000 turnaukseen, mutta putosi ryhmästä kahden Tanskaa vastaan pelatun harjoitusottelun jälkeen.
Muuta

Nykyään Seva kuuluu painotalo Ainesmestarit Oy:n johtoon. Hän kuuluu myös Lempäälän Kisan hallitukseen ja toimii joukkueen G-05-junioreiden valmentajana.
Zenobia

| Zenobia |
| --- | --- |
 Zenobia vuonna 272 lyödyssä kolikossa.
Palmyran sijaishallitsija
Valtakausi:  267–272

Syntynyt:  n. 241 Palmyra, Syria
Puoliso:  Odaenathus
Lapset:  Vaballathus  Hairan II Septimius Antiochus
Suku:  Odaenathus
Zenobia (Septimia Bat-Zabbai, joskus myös Xenobia) oli Palmyran sijaishallitsija vuosina 267/268–272. Virallisesti hän oli nuoren poikansa Vaballathuksen sijaishallitsija, mutta todellista valtaa käytti koko tämän valtakauden Zenobia. Zenobia soti Rooman valtakuntaa vastaan ja valtasi esimerkiksi Egyptin ja osan Vähä-Aasiaa, mutta kärsi lopulta tappion keisari Aurelianuksen johtamille roomalaisille. Vangiksi jäätyään Zenobia kuljetettiin Roomaan ja esiteltiin triumfissa. Zenobian kohtalosta on useita eri tarinoita, joista useimpien mukaan hän eli vielä triumfin jälkeenkin. Hän sai mahdollisesti talon keisarilta ja vietti loppuelämänsä Roomassa.
Elämä > Tausta

Zenobian taustasta tiedetään vähän ja historialliset lähteet ovat keskenään ristiriitaisia. Zenobia lienee syntynyt vuoden 241 paikkeilla. Hänen perheensä oli todennäköisesti viimeistään tuolloin asettunut Palmyraan. Perhe kuului Palmyran yläluokkaan, ja he olivat rikkaita kauppiaita. Säilyneissä palmyralaisissa kaiverruksissa Zenobia mainitaan nimellä sptymy’btzby eli Septimia Bat-Zabbai (Septimia, Zabbain tytär). Zabbai saattaa nimenä viitata Zenobian vanhempaan tai ehkäpä johonkin hänen sukunsa esi-isistä. Yksi Zenobian luotetuista sotapäälliköistä myöhempien sotaretkien aikana oli myös nimeltään Zabbai, ja on mahdollista, että kyseessä oli itse asiassa Zenobian isä. Nimi Septimia on puolestaan johdettu Rooman keisari Septimius Severuksen nimestä. Septimius tunnettiin Palmyran tukijana ja nimet Septimia ja Septimius lienevät molemmat olleet yleisiä palmyralaisten joukossa. Jotkin kaiverrukset viittaavat Zenobian isän nimen olleen Antiokhos, mutta mainitun Antiokhoksen tarkempaa henkilöllisyyttä ei tunneta. Seleukidien ajoilta peräisin oleva nimi oli yleinen muualla Lähi-idässä, mutta suhteellisen harvinainen Palmyrassa.
Zenobian suku oli todennäköisesti vähintään osittain arabitaustainen. Zenobia itse liitti ilmeisesti omat sukujuurensa tunnettuihin historiallisiin henkilöihin, kuten Saban kuningattareen, Karthagon kuningatar Didoon ja etenkin Egyptiä hallinneeseen makedonialaistaustaiseen Ptolemaiosten sukuun kuuluneeseen kuningatar Kleopatraan. Etenkään jälkimmäinen väite ei kuitenkaan todennäköisesti pidä paikkaansa.
800–900-luvuilla elänyt arabihistorioitsija al-Tabari kirjoitti Zenobian olleen ‘Amlaqi-heimon päällikkö ‘Amr Ibn Zaribin ja Zabibah-nimisen naisen tytär. Zenobia mainitaan tarinassa nimellä al-Zabba’. Hänen isänsä saa surmansa toista arabipäällikköä Jadhimahia vastaan käydyssä taistelussa, jonka jälkeen valtaan nousee al-Zabba’. Myöhemmin hän surmaa isänsä surmaajan otettuaan tämän vangiksi juottamalla tämän humalaan ja avaamalla tämän käden valtimot. Menetelmän oli tarkoitus olla mahdollisimman kivuton. Al-Tabarin tarina perustunee arabien kansanperinteeseen ja tarinan Zenobian innoittajana on mahdollisesti ollut useita eri henkilöitä. Tarinaa ei mainita kreikkalaisissa tai roomalaisissa lähteissä.
Elämä > Vankeus ja kohtalo

Aurelianuksen ja vangitun kuningattaren suhteista on eri tarinoita. Historia Augustua esittää todennäköisesti väärin vankina keisarin eteen tuodun kuningattaren sanoneen Aurelianuksen voittojen todistaneen tämän keisariuden, toisin kuin Gallienus ja Aureolus, joita hän ei koskaan pitänyt keisareina. Keisarin ja kuningattaren on sittemmin spekuloitu kunnioittaneen toisiaan vihollisuuksistaan huolimatta, mutta toisaalta esimerkiksi Johannes Malalas kirjoitti keisarin kuljettaneen vangittua Zenobiaa dromedaarin selässä näytteillä pitkin Rooman itäosia.
Aurelianus palasi Palmyrasta Emesaan, jossa aloitettiin oikeudenkäynti Zenobiaa ja Palmyrassa vangittuja tämän tukijoita vastaan. Zenobia ilmoitti olevansa syytön kertoen olevansa neuvonantajiensa harhaanjohtama yksinkertainen nainen. Neuvonantajien joukossa oli filosofi Kassios Longinos, joka tuomittiin kuolemaan. Zenobia ja tämän poika säästyivät kuolemantuomiolta, ja Aurelianus otti heidät mukaansa paluumatkalleen Roomaan. Paluumatka myöhästyi, kun palmyralaiset alkoivat kapinoida. He surmasivat Aurelianuksen kaupunkiin jättämän varuskunnan ja valitsivat uudeksi hallitsijaksi Antiokhos-nimisen miehen. Lähteissä mainitaan Aurelianuksen kukistaneen kapinan ja tuhonneen kaupungin, mutta arkeologisten todisteiden perusteella mittavaa hävitystä ei tapahtunut. Historia Augusta mainitsee myös Firmus-nimisen miehen johtaman kapinan Zenobian puolesta Egyptissä, joka sekin kukistettiin. Kapinaa ei kuitenkaan mainita muissa lähteissä.
Roomassa Aurelianus kukisti Gallian keisari Tetricus I:n, ja vuonna 274 Roomassa pidettiin mahtipontinen triumfi, jonka päänähtävyyksiä Tetricusin ohella Zenobia oli. Triumfi mainitaan useissa eri historiallisissa lähteissä ja niistä ehkäpä värikkäimmin Historia Augustassa. Sen mukaan Zenobiaa marssitettiin keisarin vaunujen edellä ja hänet oli koristeltu niin raskaasti jalokivillä, että ne hankaloittivat kävelyä. Hänen jaloissaan ja kaulassaan oli kultaiset kahleet, joita kannatteli persialainen narri (lat. scurra). Zenobian lopullisesta kohtalosta on useita eri versioita. Zosimus kirjoitti Zenobian kuolleen jo matkalla Roomaan sairauteen tai nälkälakkoon. Johannes Malalas mainitsee Zenobian teloitetun triumfin jälkeen. Kaikki muut lähteet kertovat Zenobian kuitenkin eläneen triumfin jälkeenkin. Yhden tarinan mukaan Aurelianus antoi Zenobialle hulppean talon Tivolista läheltä Villa Adrianaa, jossa hän vietti loppupäivänsä lastensa kanssa. Joissain lähteissä mainitaan Zenobian tyttären avioituneen keisarin kanssa. Eutropius ja Hieronymus mainitsevat Zenobian jälkeläisten eläneen Roomassa vielä kauan tämän kuoleman jälkeen.
Palmyran raunioita vuonna 2010. Kaupungin rauniot kuuluvat Unescon Maailmanperintöluetteloon. Syyrian sisällissodan aikana äärijärjestö Isis on hävittänyt sen säilyneitä raunioita.
Vuonna 271 lyöty kolikko kuvaa Aurelianuksen ja Vaballathuksen eri kääntöpuolillaan.
Palmyra suurimmillaan vuonna 271.
Kuningatar Zenobia katsoo viimeisen kerran Palmyraan, Herbert Schmalzin öljymaalaus vuodelta 1888.
Salibandyn maailmanmestaruuskilpailut 2010

Magical Games -logo
Salibandyn maailmanmestaruuskilpailut 2010 olivat järjestyksessään 15. maailmanmestaruuskilpailut ja kahdeksannet miesten MM-kisat. Ne järjestettiin Suomessa 4.–11. joulukuuta 2010. Kisoihin osallistui 16 maata neljästä maanosasta, jotka pelasivat yhdessä sarjassa, neljässä neljän joukkueen lohkossa. Kisoihin selviytyi vuoden 2008 maailmanmestaruuskilpailuiden A-sarjan seitsemän parasta ja B-sarjan voittaja. Muut kahdeksan osallistujamaata valittiin helmikuussa 2010 pelattavan MM-karsintaturnauksen perusteella.
Turnauksen voitti toista kertaa historiassaan, ja samalla toista kertaa peräkkäin isäntämaa Suomi, kun se kaatoi finaalissa Ruotsin numeroin 6–2. Tšekki kaatoi Sveitsin pronssiottelussa numeroin 9–3.
Ottelupaikat

Ottelupaikkoina toimivat Helsingissä sijaitseva reilun 13 000 katsojan Hartwall Areena ja Vantaalla sijaitseva noin 3 400 katsojan Energia-areena.
| Helsinki | Vantaa |
| --- | --- |
Hartwall Areena Kapasiteetti: 13 506: Energia-areena Kapasiteetti: 3 400
Osallistuvat joukkueet

| 0 | 1 | 2 | 3 |
| --- | --- | --- | --- |
|  A-lohko  Suomi   Venäjä   Tanska   Kanada  |  B-lohko  Sveitsi   Latvia   Puola   Singapore  |  C-lohko  Ruotsi   Saksa   Viro   Australia  |  D-lohko  Tšekki   Norja   Italia   Japani  |
Turnausjärjestelmä

Alkulohkojen pelit pelataan neljässä neljän maan lohkossa. Lohkoissa pelataan yksinkertainen sarja, jonka kaksi parasta pääsevät puolivälieriin, joiden voittajat etenevät välieriin. Välierien voittajat pääsevät loppuotteluun ja häviäjät pronssiotteluun. Lisäksi alkulohkojen 3. ja 4. sijoittuneet pelaavat sijoista 9.-16. Neljä alkulohkoa ja puolivälierät ovat ensimmäistä kertaa käytössä salibandyn maailmanmestaruuskilpailuissa.
Logo ja tunnuslause

Kisojen logona on salibandypallo, jonka reikäkuviot muodostavat ihmishahmon. Sen tarkoituksena on kuvata lajin yhteisöllisyyttä ja kertoa lajin vetovoimasta. Tunnus on Magic Ball, josta tulee myös kisojen tunnuslause Magical Games (suom. taianomaiset kisat). Logon on suunnitellut markkinointitoimisto Porkka & Kuutsa.
Alkulohkot > Lohko A

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | TM | PM | P |
| 1 |  Suomi | 3 | 3 | 0 | 0 | 36 | 5 | 6 |
| 2 |  Venäjä | 3 | 2 | 0 | 1 | 17 | 23 | 4 |
| 3 |  Kanada | 3 | 1 | 0 | 2 | 14 | 27 | 2 |
| 4 |  Tanska | 3 | 0 | 0 | 3 | 8 | 20 | 0 |
Alkulohkot > Lohko B

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | TM | PM | P |
| 1 |  Sveitsi | 3 | 3 | 0 | 0 | 55 | 4 | 6 |
| 2 |  Latvia | 3 | 2 | 0 | 1 | 35 | 7 | 4 |
| 3 |  Puola | 3 | 1 | 0 | 2 | 12 | 22 | 2 |
| 4 |  Singapore | 3 | 0 | 0 | 3 | 5 | 74 | 0 |
Alkulohkot > Lohko B > Ottelutulokset

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Latvia | 2 | – | 6 |  Sveitsi | 4. joulukuuta 2010 |  |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 02.29 | Joel Krähenbühl | - | 0-1 |  |  |
| 08.55 | Simon Bichsel | Joel Krähenbühl | 0-2 |  |  |
| 15.02 | Kaspar Schmocker | Emanuel Antener | 0-3 | VoM |  |
| 15.54 | Atis Blinds | Ainars Juskevics | 1-3 |  |  |
| 22.50 | Joel Krähenbühl | Matthias Hofbauer | 1-4 |  |  |
| 49.23 | Latvia | - | Aikalisä |  |  |
| 56.03 | Simon Stucki | Emanuel Antener | 1-5 | YV |  |
| 57.32 | Matthias Hofbauer | Simon Bichsel | 1-6 |  |  |
| 58.05 | Artis Raitums | Atis Blinds | 2-6 |  |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Singapore | 4 | – | 10 |  Puola | 4. joulukuuta 2010 |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Puola | 2 | – | 12 |  Sveitsi | 6. joulukuuta 2010 |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Singapore | 1 | – | 27 |  Latvia | 6. joulukuuta 2010 |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Latvia | 6 | – | 0 |  Puola | 7. joulukuuta 2010 |  |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 07.47 | Atis Blinds | Andris Malkavs | 1-0 | VoM |  |
| 18.41 | Janis Jansons | Martins Rajeckis | 2-0 | YV |  |
| 22.36 | Atis Blinds | Andris Malkavs | 3-0 |  |  |
| 45.27 | Janis Jansons | - | 4-0 |  |  |
| 48.48 | Puola | - | Aikalisä |  |  |
| 59.11 | Janis Jansons | Ainars Juskevics | 5-0 | AV |  |
| 59.47 | Ainars Juskevics | - | 6-0 | RL |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Sveitsi | 37 | – | 0 |  Singapore | 7. joulukuuta 2010 |  |
Alkulohkot > Lohko C

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | TM | PM | P |
| 1 |  Ruotsi | 3 | 3 | 0 | 0 | 81 | 3 | 6 |
| 2 |  Viro | 3 | 2 | 0 | 1 | 25 | 28 | 4 |
| 3 |  Saksa | 3 | 1 | 0 | 2 | 16 | 30 | 2 |
| 4 |  Australia | 3 | 0 | 0 | 3 | 8 | 69 | 0 |
Alkulohkot > Lohko D

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | TM | PM | P |
| 1 |  Tšekki | 3 | 2 | 1 | 0 | 45 | 5 | 5 |
| 2 |  Norja | 3 | 2 | 1 | 0 | 34 | 7 | 5 |
| 3 |  Italia | 3 | 1 | 0 | 2 | 5 | 29 | 2 |
| 4 |  Japani | 3 | 0 | 0 | 3 | 3 | 46 | 0 |
Alkulohkot > Lohko D > Ottelutulokset

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Italia | 0 | – | 16 |  Tšekki | 4. joulukuuta 2010 |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Norja | 18 | – | 1 |  Japani | 4. joulukuuta 2010 |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Norja | 12 | – | 2 |  Italia | 5. joulukuuta 2010 |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Japani | 1 | – | 25 |  Tšekki | 5. joulukuuta 2010 |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Italia | 3 | – | 1 |  Japani | 6. joulukuuta 2010 |  |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 06.59 | Jan Kondo | Tatsuro Tajima | 0-1 |  |  |
| 12.46 | Thomas Ilmer | Simone Pellegrini | 1-1 | YV |  |
| 30.52 | Sandro Ludolini | Boris Pellegrini | 2-1 | VoM |  |
| 38.20 | Diego Casagrande | Sandro Ludolini | 3-1 | AV |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Tšekki | 4 | – | 4 |  Norja | 6. joulukuuta 2010 |  |
Sijoituspelit > Sijoituspelit 13–16 > 1. kierros

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Tanska | 24 | – | 1 |  Singapore | 8. joulukuuta 2010 |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Australia | 3 | – | 2 |  Japani | 8. joulukuuta 2010 |  |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 06.48 | Tomoaki Nakagawa | Fukuta Hishinuma | 0-1 |  |  |
| 14.51 | Daisuke Watabe | Tomoaki Nakagawa | 0-2 |  |  |
| 26.42 | Cristopher O Sullivan | Michael Woods | 1-2 |  |  |
| 39.29 | Jonathan Veron | Michael Woods | 2-2 |  |  |
| 59.24 | Kristoffer Collopy | Timothy Campbell | 3-2 | YV VoM |  |
Sijoituspelit > Sijoituspelit 13–16 > Sijat 15–16

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Singapore | 6 | – | 8 |  Japani | 9. joulukuuta 2010 |  |
Sijoituspelit > Sijoituspelit 13–16 > Sijat 13–14

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Tanska | 13 | – | 4 |  Australia | 9. joulukuuta 2010 |  |
Sijoituspelit > Sijoituspelit 9–12 > 1. kierros

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Kanada | 4 | – | 9 |  Puola | 8. joulukuuta 2010 |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Saksa | 8 | – | 4 |  Italia | 8. joulukuuta 2010 |  |
Sijoituspelit > Sijoituspelit 9–12 > Sijat 11–12

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Kanada | 7 | – | 4 |  Italia | 9. joulukuuta 2010 |  |
Sijoituspelit > Sijoituspelit 9–12 > Sijat 9–10

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Puola | 6 | – | 5 JA |  Saksa | 9. joulukuuta 2010 |  |
Sijoituspelit > Sijoituspelit 5–8 > 1. kierros

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Viro | 1 | – | 8 |  Latvia | 10. joulukuuta 2010 |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Norja | 11 | – | 6 |  Venäjä | 10. joulukuuta 2010 |  |
Sijoituspelit > Sijoituspelit 5–8 > Sijat 5–6

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Latvia | 6 | – | 5 JA |  Norja | 11. joulukuuta 2010 |  |
Mitalipelit > Välierät

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Suomi | 6 | – | 1 |  Tšekki | 10. joulukuuta 2010 |  |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 01.49 | Tomáš Sladký‎ | Milan Tomasik | 0–1 |  |  |
| 28.58 | Tero Tiitu | Mika Kohonen | 1–1 | YV |  |
| 31.41 | Harri Forsten | Mikael Järvi | 2–1 | VoM |  |
| 43.24 | Mikael Järvi | Harri Forsten | 3–1 |  |  |
| 44.09 | Esa Jussila | Lassi Vänttinen | 4–1 |  |  |
| 46.32 | Mika Kohonen | Rickie Hyvärinen | 5–1 |  |  |
| 56.45 | Tero Tiitu | Mika Kohonen | 6–1 |  |  |
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Ruotsi | 3 | – | 2 |  Sveitsi | 10. joulukuuta 2010 |  |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 11.25 | Magnus Svensson | Rasmus Sundsted | 1–0 |  |  |
| 17.44 | Simon Stucki | Matthias Hofbauer | 1–1 | YV |  |
| 35.53 | Mattias Helgesson | Peter Fischerström | 2–1 |  |  |
| 53.59 | Emanuel Antener | Markus Gerber | 2–2 | YV |  |
| 55.01 | Mattias Samuelsson | Daniel Calebsson | 3–2 | VoM |  |
Mitalipelit > Pronssiottelu

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Tšekki | 9 | – | 3 |  Sveitsi | 11. joulukuuta 2010 |  |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 21.54 | Milan Fridrich | Ondrej Fojta | 1–0 |  |  |
| 24.55 | Simon Stucki | Emanuel Antener | 1–1 |  |  |
| 27.28 | Matthias Hofbauer | Christoph Hofbauer | 1–2 |  |  |
| 29.39 | Milan Garcar | Ales Zalesny | 2–2 | YV |  |
| 33.37 | Tomas Chrapek | Milan Tomasik | 3–2 |  |  |
| 39.16 | Tomas Chrapek | – | 4–2 | RL VoM |  |
| 40.58 | Martin Richter | Milan Fridrich | 5–2 |  |  |
| 45.00 | Martin Ostransky | Tomas Chrapek | 6–2 |  |  |
| 51.06 | Matthias Hofbauer | Christoph Hofbauer | 6–3 |  |  |
| 54.47 | Milan Tomasik | Pavel Brus | 7–3 |  |  |
| 57.18 | Martin Richter | – | 8–3 | TM |  |
| 58.27 | Tomas Sladky | – | 9–3 | TM |  |
Mitalipelit > Loppuottelu

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  Suomi | 6 | – | 2 |  Ruotsi | 11. joulukuuta 2010 |  |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 05.19 | Mika Kohonen | Tero Tiitu | 1–0 |  |  |
| 06.15 | Mikael Järvi | – | 2–0 |  |  |
| 27.39 | Kim Nilsson | Karl-Johan Nilsson | 2–1 |  |  |
| 34.55 | Mika Kohonen | Jouni Vehkaoja | 3–1 | VoM |  |
| 42.31 | Rickie Hyvärinen | Mika Savolainen | 4–1 |  |  |
| 45.11 | Mikko Kohonen | Harri Forsten | 5–1 |  |  |
| 52.34 | Rasmus Sundstedt | Magnus Svensson | 5–2 | YV |  |
| 58.43 | Lassi Vänttinen | Rickie Hyvärinen | 6–2 | TM |  |
Lopputulokset

| Sija | Joukkue |
| --- | --- |
:  Suomi
:  Ruotsi
:  Tšekki
4.:  Sveitsi
5.:  Latvia
6.:  Norja
7.:  Viro
8.:  Venäjä
9.:  Puola
10.:  Saksa
11.:  Kanada
12.:  Italia
13.:  Tanska
14.:  Australia
15.:  Japani
16.:  Singapore
Turnauksen tilastot > Pistepörssi

| Nimi | Ottelut | Maalit | Syötöt | Pisteet |
| --- | --- | --- | --- | --- |
| 1.  Matthias Hofbauer | 6 | 12 | 8 | 20 |
| 2.  Rasmus Sundstedt | 6 | 8 | 9 | 17 |
| 3.  Atis Blinds | 6 | 11 | 5 | 16 |
| 4.  Tero Tiitu | 6 | 10 | 6 | 16 |
| 5.  Joel Kanebjörk | 6 | 9 | 7 | 16 |
| 6.  Mika Kohonen | 6 | 9 | 7 | 16 |
| 7.  Henrik Stenberg | 6 | 9 | 7 | 16 |
| 8.  Emanuel Antener | 6 | 3 | 13 | 16 |
| 9.  Joel Krähenbühl | 6 | 7 | 8 | 15 |
| 10.  Janis Jansons | 6 | 8 | 6 | 14 |
Turnauksen tilastot > Maalivahdit

| Nimi | Ottelut | Päästetyt maalit | Torjunnat | Torjunta% |
| --- | --- | --- | --- | --- |
| 1.  David Rytych | 3 | 5 | 50 | 90.9 |
| 2.  Henri Toivoniemi | 4 | 6 | 48 | 88.9 |
| 3.  Patrik Jansson | 5 | 9 | 56 | 86.2 |
| 4.  Jani Naumanen | 2 | 4 | 23 | 85.2 |
| 5.  Guntis Bunzenieks | 5 | 24 | 115 | 82.7 |
| 6.  Anders Kjær | 4 | 19 | 89 | 82.4 |
| 7.  Tomas Näsholm | 3 | 11 | 46 | 80.7 |
| 8.  Tomáš Kafka | 4 | 11 | 45 | 80.3 |
| 9.  Jarkko Saastamoinen | 5 | 18 | 71 | 79.8 |
| 10.  Philipp Gerber | 5 | 16 | 56 | 77.8 |
Turnauksen tilastot > Tähdistö

maalivahti  Tomáš Kafka
puolustajat  Rasmus Sundstedt  Juha Kivilehto
keskushyökkääjä  Mika Kohonen
laitahyökkääjät  Tero Tiitu  Matthias Hofbauer